Diari Oficial de la Generalitat Valenciana


Sumari del DOGV 8809, del 12-05-2020 (2020/3275)

Informe ambiental i territorial estratègic de la modificació puntual número 47 del Pla general d'ordenació urbana del terme municipal de Pilar de la Horadada (exp.: 3/2019-PLAN).
----------------------------------------------------------------------------------------------------------------------------------------------------------------------------------

### Dades del document

Número de DOGV
:   8809

Data del DOGV
:   12-05-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/3275


Data del document
:   28-04-2020

Organisme emissor
:   Ajuntament de Pilar de la Horadada

Tipus de document
:   Anunci

Descriptors 

:   * Pilar de la Horadada
    * administració local
    * pla d'urbanisme

Informe ambiental i territorial estratègic de la modificació puntual número 47 del Pla general d'ordenació urbana del terme municipal de Pilar de la Horadada (exp.: 3/2019-PLAN). [2020/3275]  
De conformitat amb el que preveu l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es fa públic que la Junta de Govern Local, en la sessió celebrada del dia 7 d'abril de 2020, va adoptar l'acord la part dispositiva de la qual diu literalment:  
«Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 47 del Pla general d'ordenació urbana de Pilar de la Horadada, d'acord amb els criteris de l'annex VIII de la LOTUP, per no tindre efectes significatius sobre el medi ambient, i que correspon continuar la tramitació de la modificació puntual número 47 del Pla general d'ordenació urbana de Pilar de la Horadada d'acord amb la seua normativa sectorial, sempre que s'ajuste a allò que s'ha descrit en la documentació presentada, així com amb el que estableixen la legislació vigent i els informes emesos respecte d'això.  
  
Segon. Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat el pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Tercer. Publicar el present acord en el Diari Oficial de la Generalitat Valenciana.  
  
Quart. Notificar el present acord a tots els interessats.  
  
Cinqué. Comunicar el present acord a l'Àrea d'Urbanisme d'aquest ajuntament per a la continuació del procediment d'aprovació de la modificació puntual número 47 del Pla general d'ordenació urbana de Pilar de la Horadada, d'acord amb el procediment simplificat establit en l'article 57 de la LOTUP.»  
Indicar que la modificació puntual núm. 47 del Pla general d'ordenació urbana té com a objecte aconseguir regular la possible compatibilitat de l'ús residencial amb els habitatges d'ús turístic regulats en el Decret 92/2009, de 3 de juliol, del Consell, pel qual s'aprova el reglament regulador dels habitatges turístics denominats apartaments, viles, xalets, bungalous i semblants.  
La documentació corresponent a l'expedient estarà a disposició dels interessats en la pàgina web d'aquest ajuntament, en l'enllaç següent:  
  
http://www.pilardelahoradada.org/areas/urbanismo/evaluacion-ambiental  
  
Pilar de la Horadada, 28 d'abril de 2020.- L'alcalde president: José María Pérez Sánchez.